Εδώ, όπως είδαμε παραπάνω, οι ισχυρές οικογένειες των κοτζαμπάσηδων ήταν χωρισμένες σε δύο φατρίες ή παρατάξεις, το «Καρυτομεσσηνιακόν» και το «Αχαϊκόν», που αντιμάχονταν η μία την άλλη. Tο 1812 η πρώτη φατρία, με αρχηγό τον πολύ ισχυρό προεστό Iωάννη Παπαγιαννόπουλο (Δεληγιάννη) από τα Λαγκάδια της Γορτυνίας αντιμαχόταν τη δεύτερη που είχε αρχηγό τον επίσης ισχυρό προεστό της Βοστίτσας / Αιγίου Σωτηράκη Λόντο. Mετά την απομάκρυνση, το ίδιο έτος, του Βελή Πασά, διοικητή της Πελοποννήσου, η φατρία του Δεληγιάννη με τη βοήθεια των επισημότερων Τούρκων κατηγόρησε τον Λόντο στον νέο Πασά, ο οποίος αποκεφάλισε τον Σωτηράκη στην Τριπολιτσά, όταν ο τελευταίος πήγε εκεί για να αποδείξει την αθωότητά του.